<classify> Mwandishi Wetu Dodoma WAZIRI wa Nchi, Ofisi ya Rais, Tawala za Mikoa na Serikali za Mitaa Tamisemi,Selemani Jafo amekabidhi pikipiki 448 kurahisisha utendaji kazi kwa maofisa tarafanchini. Katika makabidhiano hayo yaliyofanyika juzi jijini hapa, Jafo alisemakuwa kila mkuu wa mkoa katika eneo lakela kazi ana wajibu wa kuhakikisha pikipiki zinawafikia walengwa ambao ni maofisatarafa kwa kuzingatia mgawanyo wa tarafa walizowasilisha. Simamieni na kuhakikisha kuwa pikipiki hizi na magarimliyopatiwa hivi karibuni vinatumika kwashughuli za Serikali katika maeneo yenu na si vinginevyo, alisema Jafo. Alisema kuwa matumizi ya chombo chochote ni muhimu na hivyo wakuu wamikoa wahakikishe pikipiki hizo na magari waliyopatiwa hivi karibuniyanafanyiwa matengenezo kwa wakati. Aidha Jafo alisema kuwa vyombohivyo vya usafiri vitadumu kwa muda mrefu na kuweza kutoa huduma kwa wananchikwa urahisi ili kuongeza chachu ya maendeleo na kukuza uchumi wa mtu mmojammoja na taifa kwa ujumla. Ifahamike kuwa Serikali imetumia shilingi bilioni moja kwa ajili yakununua pikipiki hizi, ni lazima zitunzwe vizuri ili zitumike kwa muda mrefu nakurahisisha utendaji kazi katika kuwahudumia wananchi, alisema Jafo. Alisema kuwa Serikali ina vipaumbele vingi, hivyo ni busara kuvitunza vyombo hivyo ili fedha inayopatikanaiweze kuelekezwa katika vipaumbele vingine vya uwekezaji katika miundombinu nakuboresha utoaji wa huduma kwa wananchi. Kwa upande wake, Waziri wa Nchi, Ofisi ya Rais, Menejimenti yaUtumishi wa Umma na Utawala Bora, Kapteni George Mkuchika, alisema kuwa pikipiki hizo zitarahisisha utendaji kazi kwamaofisa hao, hususan kipindi cha Uchaguzi Mkuu unaotarajiwa kufanyika Oktoba. Naye Mkuu wa Mkoa wa Singida, Dk. Rehema Nchimbi na Mkuu wa Mkoa waDodoma, Dk. Binilith Mahenge, waliishukuru Serikali kwa kutatua kero ya usafirikwa maofisa hao huku wakiahidi kutunza vyombo hivyo.  <topic>: kitaifa 